

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 23. janvārī Nr.63

(protokols Nr.2, 62.p.)

**Par darba samaksu 2020.gadā**

Priekuļu novada dome izskata jautājumu par domes priekšsēdētāja un deputātu darba samaksas izmaiņām sakarā ar Centrālās Statistikas pārvaldes oficiāli apstiprināto mēneša vidējo darba samaksu 2018.gadā.

Ņemot vērā iepriekš minēto un saskaņā ar Priekuļu novada domes 2010. gada 17. decembrī (ar turpmākajiem grozījumiem) apstiprinātu “Priekuļu novada pašvaldības domes, pašvaldības amatpersonu un darbinieku atlīdzības nolikums” 2.3., 3.1., 3.2. punktiem, kā arī Centrālās Statistikas pārvaldes oficiāli apstiprināto mēneša vidējo darba samaksu 2018. gadā 1004 *euro*, Finanšu komitejas 2020. gada 20. janvāra atzinumu par lēmuma projektu, (protokols Nr.2), atklāti balsojot: PAR –13 (Elīna Stapulone, Aivars Tīdemanis, Sarmīte Orehova Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Mārīte Raudziņa, Dace Kalniņa, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Ar 2020. gada janvāri noteikt:
   1. Domes priekšsēdētājai darba samaksu EUR 3 263 (trīs tūkstoši divi simti sešdesmit trīs *euro*) mēnesī;
   2. Domes deputāta darba atlīdzībai stundas likmi EUR 7,53.
2. Lēmuma izpildes kontrole Izpilddirektoram F.Puņeiko, Finanšu un grāmatvedības nodaļai (vadītāja I.Rumba).

Domes priekšsēdētāja (paraksts) Elīna Stapulone